Radovan Stanković - Wikipedia

# Radovan Stanković

### From Wikipedia

Radovan (Todora) Stanković (10. mart 1969. Trebica, općina Foča) srpski vojnik osuđen na 16 godina zatvora pred Sudom BiH, za zločine protiv čovječnosti počinjene na području Foče u periodu od aprila 1992. do februara 1993. godine.

Radovan Stanković je zajedno s drugim pripadnicima Miljevinskog bataljona, Brigade za taktičke operacije iz Foče, srpske vojske u augustu 1992. godine formirao logor za žene u tzv. Karamanovoj kući, koju su vojnici zvali "javna kuća", u kojoj su zatvorili veliki broj osoba ženskog spola bošnjačke nacionalnosti, od kojih su većina bile maloljetne, te su ih sistematski silovali i tukli.

Komandant Miljevinskog bataljona je bio Pero Elez, a Neđo Samardžić, Zoran Samardžić i Nikola Brčić zajedno sa osuđenim Stankovićem su bili zaduženi za ženski logor u kojem su se srpski vojnici iživljavali nad djevočicama od kojih su neke imale po dvanaest godina prisiljavajući ih na oralni, vaginalni i analni seks. Žene su pored silovanja, također mučene i odvođene na prisilni rad. Broj silovanih žena koje je sprovodila srpska vojska u BiH nije tačno utvrđen, ali se procjenjuje između 22.000 i 40.000, jer se mnoge žene ni danas ne mogu suočiti sa zločinom koji je nad njima počinjen, pa se tako ne usuđuju prijaviti silovanje.

## [izmijeni] Također pogledajte

- Grbavica (film)

## [izmijeni] Vanjski linkovi

- Treća izmjenjena optužnica za silovanja u Foči
- Sud BiH osudio Radovana Stankovića na 16 godina zatvora
- Fočanski monstrum osuđen na šesnaest godina zatvora

Preuzeto sa: "http://bs.wikipedia.org../../../r/a/d/Radovan_Stankovi%C4%87_3990.html"

Kategorije: Ratni zločinci

##### Views

- Članak
- Razgovor
- Trenutna verzija

##### Pretraga